Diari Oficial de la Generalitat Valenciana


Sumari del DOGV 7774, del 04-05-2016 (2016/2694)

RESOLUCIÓ de 19 d'abril de 2016, de la Conselleria d'Educació, Investigació, Cultura i Esport, per la qual s'autoritza el centre docent panameny a Espanya de nova creació denominat IIP Dharma College Campus, a Elx.
----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7774

Data del DOGV
:   04-05-2016

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2016/2694


Data del document
:   19-04-2016

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport

RESOLUCIÓ de 19 d'abril de 2016, de la Conselleria d'Educació, Investigació, Cultura i Esport, per la qual s'autoritza el centre docent panameny a Espanya de nova creació denominat IIP Dharma College Campus, a Elx. [2016/2694]  
L'expedient ha sigut iniciat pel representant de l'entitat Fundació Dharma, en sol·licitud d'autorització per a l'obertura i el funcionament d'un centre docent panameny de nova creació, per a alumnat espanyol i estranger, denominat IIP Dharma College Campus, a Elx.  
  
Consta en l'expedient el certificat expedit pel Consolat General de Panamà a València, de data 23 de febrer de 2015, on es constata el compliment dels requisits del país d'origen amb l'autorització per a impartir Educació Bàsica Obligatòria, Educació Bàsica General (Premitjana) i Educació Mitjana (Batxillerat), i amb un nombre de 27 estudiants per aula com a màxim.  
Vista la proposta de la direcció territorial competent en matèria educativa i els informes favorables de la Unitat Tècnica i de la Inspecció educativa, pel que fa al compliment, respectivament, del que disposen els articles 5, 6 i 11 i 12, del Reial Decret 806/1993, de 28 de maig.  
  
En compliment de l'article 7.7 del Reial Decret 806/1993 i vista la certificació del Ministeri d'Assumptes Exteriors i de Cooperació del Govern d'Espanya per la qual es verifica la vigència del conveni internacional Andrés Bello d'Integració Educativa, Científica, Tecnològica i Cultural (BOE 12.10.1995), del qual Espanya i Panamà són països membres.  
Vista la Llei Orgànica 8/1985, de 3 de juliol (BOE 04.07.1985), reguladora del dret a l'educació; la Llei Orgànica 2/2006, de 3 de maig (BOE 04.05.2006), d'Educació, modificada per la Llei Orgànica 8/2013, de 9 de desembre (BOE 10.12.2013), per a la millora de la qualitat educativa; el Reial Decret 806/1993, de 28 de maig (BOE 23.06.1993), sobre règim de centres estrangers a Espanya, i restant legislació aplicable.  
Vista la proposta del director general de Centres i Persones Docent de data 16 de març de 2016, i de conformitat amb aquesta; en exercici de les atribucions conferides per l'article 28 de la Llei 5/1983, de 30 de desembre, del Consell, i en virtut de l'article 4 del Decret 155/2015, de 18 de setembre, del Consell (DOCV 22.09.2015), pel qual s'aprova el Reglament orgànic i funcional de la Conselleria d'Educació, Investigació, Cultura i Esport, resolc:  
  
Primer  
Autoritzar l'obertura i el funcionament del centre docent estranger, en els termes i condicions que a continuació s'especifiquen.  
Codi: 63914047.  
Denominació genèrica del centre: centre privat estranger.  
Denominació específica del centre: IIP Dharma College Campus.  
Titular: Fundació Dharma.  
Domicili: avinguda de la Universitat, núm.10, baix 3.  
Localitat: Elx (03821).  
Província: Alacant.  
Ensenyaments que s'autoritzen i capacitat:  
S'autoritza la impartició de l'Educació Bàsica Obligatòria, l'Educació Bàsica General (Premitjana), des dels graus 7 al 9, i l'Educació Mitjana (Batxillerat), des dels graus 10 al 12, en Lletres, Comerç, Comerç i Lletres, Comerç amb èmfasi en Banca i Finances, Comerç amb èmfasi en Serveis Turístics i Ciències, i Ciències amb èmfasi en Marina Mercant, amb validesa plena i reconeguts per l'Estat panameny. Amb una capacitat per a 27 escolars per aula, per a un total de 6 cursos.  
  
Alumnat autoritzat: espanyol i estranger.  
  
Segon  
El centre haurà d'impartir en els cursos equivalents a les ensenyances obligatòries del sistema educatiu espanyol el currículum de llengua i cultura espanyola, així com de la llengua pròpia de la Comunitat Valenciana, establit per l'Administració educativa, d'acord amb el que disposen l'article 11 i la disposició transitòria segona del Reial Decret 806/1993.  
  
Tercer  
La present resolució donarà lloc a les corresponents inscripcions en el Registre de Centres Docents de la Comunitat Valenciana.  
  
Quart  
La present resolució tindrà efectes des de la data en què es dicta.  
  
De conformitat amb el que estableixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE 285, 27.11.1992), i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa (BOE 167, 14.07.1998), contra el present acte, que posa fi a la via administrativa, es pot interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició s'ha d'interposar davant de l'òrgan que ha dictat l'acte, en el termini d'un mes a comptar de l'endemà de la notificació.  
b) El recurs contenciós administratiu s'ha de plantejar davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la notificació.  
Per als interessats que no siguen objecte de notificació, els terminis començaran a comptar l'endemà de publicar-se en el Diari Oficial de la Comunitat Valenciana.  
  
València, 19 d'abril de 2016.- El conseller d'Educació, Investigació, Cultura i Esport: Vicent Marzà Ibáñez.